stanford-oval/wikipedia huggingface dataset:
ครูเพ็ญศรีกับเลดี้ปอบ
นักแสดง

รายชื่อนักแสดง
สุดารัตน์ บุตรพรม รับบท ครูเพ็ญศรี วัฒนาวงศ์วานร / เพ็ญนภา
ณปภา ตันตระกูล รับบท  ครูเลดี้ (รื่นฤดี ศรีเพ็ญสิบสอง)
นิธิดล ป้อมสุวรรณ รับบท ครูบอย / เชิงชาย
คารีสา สปริงเก็ตต์ รับบท  อิงอร ขจรไกล (มาดามอิ๊งค์)
กรณิศ เล้าสุบินประเสริฐ รับบท วันดี เลิศลํ้าจรรยา
กพล ทองพลับ รับบท บันลือศักดิ์
รัชพล ภู่ทอง รับบท รัชพล ตนซื่อ (แวนโก๊ะ)
สตีฟ โทมัส คอร์นทเวท รับบท เมรียุทธ์ สุกขอบฟ้า (มังกร)
ธนภัทร สุขอิ่ม รับบท สุรบดินทร์ สินทองแดง (สิบทิศ)
เบญญาภา อุ่นจิตร รับบท ออมมี่
ธนนันท์ แก้วเกตุสัมพันธ์ รับบท ครูนวลตอง
ชาลี ดีเด็ด รับบท รองฯ อํานวย
วัชรชัย สุนทรศิริ รับบท อาจารย์อ่ำ
นักแสดง > นักแสดงรับเชิญ

กิจเกษม แมคแฟดเดน รับบท กาย
ตี๋ ดอกสะเดา รับบท โอ่งศักดิ์ สุกขอบฟ้า (โอ่ง)
ณัฐนี สิทธิสมาน รับบท ทองประกายแสด ทองหยอด (นายกสมาคมปอบ), ทองหยิบ ทองหยอด (ปอบที่ไล่ครูเพ็ญศรี)
มิตร โมชดารา รับบท แม็ค
กำธร โพธิ์น้ำคํา รับบท พีระพันธุ์ ขจรไกล (ลูกน้องมาดามอิ๊งค์)
คัทรียาฑ์ บาวเวนส์
เค้าโครงเรื่อง

เรื่องราวเล่าเกี่ยวกับครูเพ็ญศรี (สุดารัตน์ บุตรพรม) ผู้อำนวยการโรงเรียนหนองแม่เป็ดที่กำลังจะถูกสั่งยุบจากรองฯ อํานวย (ชาลี ดีเด็ด) เพราะมีจำนวนนักเรียนน้อยมาก อุปกรณ์การเรียนก็ไม่พร้อม ทำให้ครูเพ็ญศรีต้องทำทุกทางเพื่อให้โรงเรียนได้เปิดต่อไป จนได้ ครูเลดี้ (ณปภา ตันตระกูล) ครูภาษาอังกฤษคนใหม่เข้ามาสอนในโรงเรียนให้โรงเรียนมีมาตรฐานมากขึ้น แต่แล้ววันหนึ่ง ในคืนวันพระใหญ่ ไก่ที่เลี้ยงไว้ที่โรงเรียนถูกจกตับ ควักไต และกินเครื่องใน ตายเกลื่อนเล้าอย่างน่าสยดสยอง ซึ่งครูเพ็ญศรีก็รู้ทันทีว่าการตายแบบนี้เป็นฝีมือของปอบแน่นอน และครูเพ็ญศรียังเห็นครูเลดี้นั่งกินเครื่องในไก่แบบสด ๆ ทำให้ครูเพ็ญศรีพยายามหาทุกวิธีเพื่อเปิดโปงเกี่ยวกับครูเลดี้
เพลงประกอบ

"เธอมัน POP" โดย กรณิศ เล้าสุบินประเสริฐ, เบญญาภา อุ่นจิตร และรัชพล ภู่ทอง
"ฉันอยู่เพื่อรักเธอ" โดย ปัญญริสา เธียรประสิทธิ์
เรตติง

| ตอนที่ | วันที่ออกอากาศ | เรตติงทั่วประเทศ |
| --- | --- | --- |
| 1 | 14 มีนาคม 2566 | 2.0 |
| 2 | 15 มีนาคม 2566 | 1.7 |
| 3 | 20 มีนาคม 2566 | 1.7 |
| 4 | 21 มีนาคม 2566 | 1.5 |
| 5 | 22 มีนาคม 2566 | 1.5 |
| 6 | 27 มีนาคม 2566 | 1.2 |
| 7 | 28 มีนาคม 2566 | 1.2 |
| 8 | 29 มีนาคม 2566 | 1.3 |
| 9 | 3 เมษายน 2566 | 1.3 |
| 10 | 4 เมษายน 2566 | 1.2 |
| 11 | 5 เมษายน 2566 | 1.0 |
| 12 | 10 เมษายน 2566 | 1.4 |
| 13 | 11 เมษายน 2566 | 1.3 |
| 14 | 12 เมษายน 2566 | 1.3 |
| 15 | 17 เมษายน 2566 | 1.2 |
| 16 | 18 เมษายน 2566 | 1.2 |
| 17 | 19 เมษายน 2566 | 1.2 |
| 18 | 24 เมษายน 2566 | 1.3 |
| 19 | 25 เมษายน 2566 | 1.2 |
| 20 | 26 เมษายน 2566 | 1.4 |
| 21 | 1 พฤษภาคม 2566 | 1.1 |
| 22 | 2 พฤษภาคม 2566 | 1.3 |
| 23 | 3 พฤษภาคม 2566 | 1.2 |
| 24 | 8 พฤษภาคม 2566 | 1.1 |
| 25 | 9 พฤษภาคม 2566 | 1.2 |
| 26 | 10 พฤษภาคม 2566 | 1.1 |
| 27 | 15 พฤษภาคม 2566 | 1.3 |
| เฉลี่ย | เฉลี่ย | 1.31 |
มัคนายก

มัคนายก (บาลี) หรือ มรรคนายก (สันสกฤต) แปลว่า ผู้นำทาง คือ ผู้นำบุญ ผู้แนะนำทางบุญ ผู้ชี้ทางบุญ ใช้เรียกคฤหัสถ์ผู้ประสานติดต่อระหว่างวัดกับชาวบ้านในกิจการต่าง ๆ ของวัดหรือผู้เป็นหัวหน้าในพิธีทำบุญในวัด เช่น นำอาราธนาศีล อาราธนาพระปริตร นำถวายทาน ตลอดจนจัดแจงดูแลศาสนพิธีอื่นให้ถูกต้องเรียบร้อย อาจเป็นชายหรือหญิงก็ได้ และแต่ละวัดอาจมีหลายคนก็ได้ มัคนายกที่ดีและเก่งจะทำให้งานบุญต่าง ๆ ในวัดสำเร็จเรียบร้อยโดยเป็นระเบียบสวยงาม และราบรื่นไม่ติดขัด
ตลาดกลางคืนพัฒน์พงศ์

ตลาดกลางคืนพัฒน์พงศ์
ตลาดกลางคืนพัฒน์พงศ์ (อังกฤษ: Patpong Night Market) เป็นตลาดกลางคืนในย่านย่านโคมแดงที่มีชื่อเสียงคือย่านพัฒน์พงศ์ ใจกลางกรุงเทพฯ
พัฒน์พงศ์เป็นย่านบันเทิงยอดนิยม ตั้งอยู่ในซอยชื่อเดียวกันบนถนนสีลม หนึ่งในย่านการค้าที่สำคัญที่สุดของกรุงเทพฯ ในช่วงกลางวัน ย่านนี้เต็มไปด้วยพนักงานออฟฟิศและผู้ค้าริมทาง เมื่อยามค่ำคืนมาถึง ทางเดินริมถนนทั้งสองฝั่งจะกลายเป็นแหล่งช้อปปิ้งยาวเหยียด สินค้าต่าง ๆ ที่วางจำหน่ายมีตั้งแต่ของแบรนด์เนมปลอมไปจนถึงเสื้อผ้าราคาถูกและของที่ระลึก ชื่อเสียงระดับโลกของถนนสีลมหรือพัฒน์พงศ์นั้นมาจากไนต์คลับจำนวนมากและสถานบันเทิงยามค่ำคืน รวมถึงแผงขายอาหารริมทางที่มีอยู่มากมายตลอดถนน
ร้านค้าส่วนใหญ่เปิดให้บริการทุกวันตั้งแต่เวลา 17:00 น. ถึง 00:00 น. สามารถเข้าถึงได้ทั้งจากถนนสีลมและถนนสุรวงศ์
แหล่งข้อมูลอื่น

Patpong Night Market in Bangkok/ Hotels.com เก็บถาวร 2024-09-24 ที่ เวย์แบ็กแมชชีน
13°43′43″N 100°31′55″E﻿ / ﻿13.72868°N 100.53183°E﻿ / 13.72868; 100.53183
ความชื้นสัมพัทธ์

ไฮโกรมิเตอร์สำหรับวัดความชื้นในอากาศ
ความชื้นสัมพัทธ์ (อังกฤษ: relative humidity) เป็นหน่วยวัดหนึ่งที่นิยมใช้วัดระดับความชื้นในอากาศ มีนิยามคือ อัตราส่วนโดยมวลของไอน้ำในอากาศในขณะหนึ่ง (ที่อุณหภูมิหนึ่ง) ต่อ ไอน้ำสูงสุดที่อากาศ (ที่อุณหภูมินั้น) สามารถแบกรับไว้ได้
น่ารักมั้ยไม่รู้

↑  "ความชื้นสัมพัทธ์คืออะไร?". คลังข้อมูลเก่าเก็บจากแหล่งเดิมเมื่อ 2008-03-12. สืบค้นเมื่อ 2008-03-16.
ชฎา

พระเจ้าบรมวงศ์เธอ พระองค์เจ้าวรลักษณาวดี ทรงชฎา
ชฎา คือเครื่องสวมศีรษะรูปคล้ายมงกุฎ โดยทั่วไปมียอดแหลม มีกรรเจียก (กระหนกข้างหู) ประดิษฐ์ขึ้นด้วยโลหะ เช่น ทอง หรือเงิน หรือวัสดุอื่น เช่น ไม้ เปเปอร์มาเช่ หรือพลาสติก แล้วทาสีให้ดูเหมือนโลหะ ผิวด้านนอกของชฎาจะตกแต่งอย่างสวยงาม โดยการแกะสลัก ประดับอัญมณี กระจกสี และพวงดอกไม้
ชฎาเกิดขึ้นช่วงกรุงศรีอยุธยาตอนปลาย โดยพัฒนาการจากลอมพอก ชฎาและมงกุฎต่างกัน คือชฎาจะมียอดปัดไปข้างหลังเหมือนลอมพอก ส่วนมงกุฎจะมียอดแหลมเป็นปลียอด
ชฎาที่เป็นเครื่องราชศิราภรณ์ส่วนใหญ่เรียกว่า "พระชฎา" หรือ "มงกุฎรอง" มีหลายชนิด ชฎามักใช้ในงานพิธีกรรมที่เกี่ยวข้องกับเจ้านายชั้นสูงและใช้ในงานนาฏศิลป์ วัฒนธรรมสมัยใหม่มีการใช้ชฎาเป็นเครื่องแต่งตัวในการเดินแบบ ถ่ายภาพยนตร์ และประกอบการแสดง
ดูเพิ่ม

หัวโขน
| ด ค กเครื่องแต่งกายไทย |
| --- | --- | --- |
| เครื่องนุ่งห่ม |  กระโปรง  กางเกงช้าง  กางเกงมวย  กางเกงเล  ขาก๊วย  ครุย  คอกระเช้า  เจียระบาด  โจงกระเบน  ซิ่น  เตี่ยว  ปาเต๊ะ  ผ้าเกี้ยว  ผ้าขาวม้า  ผ้าถุง  ผ้าแถบ  ผ้านุ่ง  ผ้าห่ม  ราชปะแตน  สนับเพลา  เสนากุฎ  เสื้อกระบอก  เสื้อแขนหมูแฮม  เสื้อลายลูกไม้  เสื้อปัด  โสร่ง  เอี๊ยม  |  |
| เครื่องสวมศีรษะ |  กระบังหน้า  กุบ  กุยเล้ย  เกี้ยว  งอบ  ชฎา  เทริด  ปันจุเหร็จ  ปิ่น  มงกุฎ  รัดเกล้า  ลอมพอก  หมวกกะโล่  หูกระต่าย  |  |
| เครื่องประดับ |  กรองศอ  กระถอบ  ก่องนม  จอนหู  จะปิ้ง  ดอกไม้ทัด  ทับทรวง  ปั้นเหน่ง  พาหุรัด  สร้อยพระ  สะอิ้ง  สังวาล  อินทรธนู  |  |
| ดูเพิ่ม |  เกราะ  กาสาวพัสตร์  ชุดไทยพระราชนิยม  หัวโขน  |  |
Friend Zone ระวัง..สิ้นสุดทางเพื่อน

| Friend Zone ระวัง> .สิ้นสุดทางเพื่อน |
| --- | --- |
โปสเตอร์ประกอบภาพยนตร์
กำกับ: ชยนพ บุญประกอบ
เขียนบท: ชยนพ บุญประกอบ ทศพล ทิพย์ทินกร ภัทรนาถ พิบูลย์สวัสดิ์
อำนวยการสร้าง: จิระ มะลิกุล วรรณฤดี พงษ์สิทธิศักดิ์
นักแสดงนำ: ณภัทร เสียงสมบุญ พิมพ์ชนก ลือวิเศษไพบูลย์ เจสัน ยัง
กำกับภาพ: กิตติวัฒน์ เสมรัตต์
ตัดต่อ: ปนายุ คุณวัลลี
ดนตรีประกอบ: หัวลำโพงริดดิม
บริษัทผู้สร้าง: จอกว้าง ฟิล์ม 
ผู้จัดจำหน่าย: จีดีเอช ห้าห้าเก้า
วันฉาย: 14 กุมภาพันธ์ พ.ศ. 2562
ความยาว: 119 นาที
ประเทศ: ไทย
ภาษา: ไทย
ทำเงิน: 134.15 ล้านบาท (กรุงเทพมหานคร ปริมณฑล และจังหวัดเชียงใหม่) 220 ล้านบาท (ทั่วประเทศ)
Friend Zone ระวัง..สิ้นสุดทางเพื่อน (อังกฤษ: Friend Zone) เป็นภาพยนตร์ไทยแนวโรแมนติก-คอมเมดี้ ร่วมเขียนบทและกำกับโดย ชยนพ บุญประกอบ ว่าด้วยเรื่องราวของคนสองคนที่เป็นเพื่อนสนิทกัน แต่ฝ่ายชายนั้นกลับอยากเป็นมากกว่าเพื่อน
ภาพยนตร์เรื่องดังกล่าวผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ณภัทร เสียงสมบุญ และ พิมพ์ชนก ลือวิเศษไพบูลย์ มีกำหนดเข้าฉายอย่างเป็นทางการในวันที่ 14 กุมภาพันธ์ พ.ศ. 2562
Friend Zone ระวัง..สิ้นสุดทางเพื่อน เป็นภาพยนตร์ไทยที่ทำรายได้เป็นอันดับ 2 ประจำปี พ.ศ. 2562 (รองจาก ตุ๊ดซี่ส์ แอนด์ เดอะเฟค) โดยทำรายได้ 134.15 ล้านบาท
นักแสดงและตัวละคร > ตัวละครหลัก

ณภัทร เสียงสมบุญ รับบท ปาล์ม เพื่อนสนิทของกิ๊งผู้ติดอยู่ในเฟรนด์โซนเป็นเวลา 10 ปี
พิมพ์ชนก ลือวิเศษไพบูลย์ รับบท กิ๊ง เพื่อนสนิทของปาล์ม และเป็นคนที่ปาล์มชอบ
เจสัน ยัง รับบท เท็ด แฟนปัจจุบันของกิ๊งและเป็นโปรดิวเซอร์รับทำเพลง ใจดี อบอุ่น ขี้อ้อน เป็นสุภาพบุรุษ รักกิ๊งมาก
นักแสดงและตัวละคร > ตัวละครสมทบ

แก๊งเฟรนด์โซน กลุ่มเพื่อนชายที่พบชะตาเดียวกันกับปาล์ม ประกอบด้วย
เบนจามิน โจเซฟ วาร์นี รับบท หนุ่มลูกครึ่ง
ณัฐสิทธิ์ โกฏิมนัสวนิชย์ รับบท หนุ่มแว่น
สุขพัฒน์ โล่ห์วัชรินทร์ รับบท หนุ่มตี๋
นักแสดงและตัวละคร > นักแสดงรับเชิญ

ธนพร แวกประยูร รับบท ตัวเอง
ปาณิสรา อารยะสกุล รับบท พี่จุ๊
ณัฐรัตน์ นพรัตยาภรณ์ รับบท เพื่อนสนิทของหนุ่มตี๋
พัชรา ทับทอง รับบท แอร์โฮสเตสเพื่อนของปาล์ม
ปวีณ์สุดา จันทร์เกษ รับบท ปูเป้
อรพรรณ อาจสมรรถ รับบท เจ้าสาว
จิระ มะลิกุล รับบท นักท่องเที่ยวบนรถทัวร์
พัชราภรณ์ หิตะนันท์ รับบท ครูธุรการ
เนมวี รับบท พนักงานโรงแรม
Namfon Indee
Claudia Barretto
Chi Pu
เมิง เจีย
Joyce Chu
Laura Mam
Audrey Tapiheru
Cantika Abigail
Phyu Phyu Kyaw Thein
งานสร้าง

ในปี 2558 เก้ง-จิระ มะลิกุล และ วรรณ-วรรณฤดี พงษ์สิทธิศักดิ์ โปรดิวเซอร์ของบริษัทจีดีเอชได้เปิดการฝึกงานเขียนบท หมู-ชยนพ บุญประกอบ เห็นโอกาสจึงขอลงสมัครไปฝึกเขียนบทด้วย วันหนึ่ง ชยนพได้นำเรื่องราวเฟรนด์โซนจากเรื่องจริงของตัวเองมาเป็นการบ้านไปส่งให้จิระ ซึ่งจิระชอบงานของชยนพมาก จึงขอให้ชยนพเอาไปสร้างเป็นภาพยนตร์อย่างเป็นทางการ
งานสร้าง > บทภาพยนตร์

ในตอนแรก ชยนพได้เรียกให้ แตง-ภัทรนาถ พิบูลย์สวัสดิ์ นักเขียนบทหน้าใหม่มาร่วมเขียนบทด้วย ซึ่งทั้งคู่ได้นำการบ้านบทความของชยนพมาเป็นโครงเรื่อง ผ่านไปเป็นเวลา 2 เดือน เป็ด-ทศพล ทิพย์ทินกร นักเขียนบทที่เคยร่วมเขียนบทให้ภาพยนตร์ของชยนพมาแล้วในเรื่อง ซักซี้ด ห่วยขั้นเทพ และ เมย์ไหน..ไฟแรงเฟร่อ ก็ได้มาร่วมเขียนบทด้วย ทำให้ภาพยนตร์เรื่องนี้กลายเป็นภาพยนตร์เรื่องที่ 3 ที่ชยนพและทศพลช่วยกันเขียนบท และบทภาพยนตร์ก็เสร็จสมบูรณ์หลังจากเริ่มเขียนกันไปเป็นเวลา 11 เดือน
งานสร้าง > เพลงประกอบภาพยนตร์

สำหรับเพลงบรรเลง ทางค่ายได้หัวลำโพงริดดิมมาทำเพลงประกอบให้ภาพยนตร์อีกครั้ง โดยมี วิชญ์ วัฒนศัพท์ เป็นผู้แต่งทำนองทั้งหมด สำหรับเพลงอื่นๆที่ไม่ใช่เพลงบรรเลงมีดังนี้
"คิดมาก" ขับร้องโดย ปาล์มมี่ อีฟ ปานเจริญ ร่วมกับ Namfon Indee, Claudia Barretto, Chi Pu, Meng Jia, Joyce Chu, Laura Mam, Audrey Tapiheru, Cantika Abigail และ Phyu Phyu Kyaw Thein (ดัดแปลงจากต้นฉบับของ ปาล์มมี่ อีฟ ปานเจริญ)
"เพื่อน " ขับร้องโดย Polycat
"มาเลเซีย" ขับร้องโดย เป้ อารักษ์
"ปล่อย" ขับร้องโดย ป๊อป ปองกูล
"คุกเข่า" ขับร้องโดย Cocktail
"วันหนึ่งฉันเดินเข้าป่า" ขับร้องโดย แม็กซ์ เจนมานะ
"รักไม่ยอมเปลี่ยนแปลง" ขับร้องโดย ติ๊ก ชีโร่
"คนมีเสน่ห์" ขับร้องโดย ป้าง นครินทร์
"ไม่รัก..ไม่ต้อง" ขับร้องโดย นิว จิ๋ว
"เลือกได้ไหม" ขับร้องโดย ซาซ่า
การประชาสัมพันธ์และการออกฉาย

ในวันที่ 27 สิงหาคม พ.ศ. 2561 จีดีเอชได้เปิดการถ่ายทอดสดบนเฟซบุ๊ก ในลักษณะของการแอบถ่ายจากห้องประชุมของบริษัท และตั้งชื่อวิดีโอดังกล่าวว่า "ดพรำก ผนื" (คำว่า "Friend Zone" ในลักษณะการพิมพ์ภาษาอังกฤษในขณะที่เลือกใช้ตัวอักษรภาษาไทย) ซึ่งวิดีโอดังกล่าวเป็นวิดีโอการประชุมแผนงานภาพยนตร์ในช่วงปี 2561 ถึงต้นปี 2562 โดยกล่าวถึงการทำรายได้และการประสบความสำเร็จของภาพยนตร์ น้อง.พี่.ที่รัก ของ วิทยา ทองอยู่ยง และเผยแผนการปล่อยภาพยนตร์ที่อยู่ในไปป์ไลน์ทั้งหมด 2 เรื่อง จาก 2 ผู้กำกับ คือ โฮมสเตย์ ของ ภาคภูมิ วงศ์ภูมิ และภาพยนตร์อีกหนึ่งเรื่องที่ยังไม่ระบุชื่ออย่างเป็นทางการ ของ ชยนพ บุญประกอบ โดยในวิดีโอนั้นได้มีการเผยถึงนักแสดงหลักคือ ณภัทร เสียงสมบุญ และ พิมพ์ชนก ลือวิเศษไพบูลย์ ที่จะมารับบทนำในเรื่อง ก่อนที่ผู้บริหารจะทำทีรู้ตัวว่าเปิดไลฟ์ทิ้งไว้และปิดไปก่อน
ต่อมาในวันที่ 12 ตุลาคม พ.ศ. 2561 จีดีเอช ได้ร่วมมือกับ นาดาวบางกอก จัดงานแถลงข่าว GDH X นาดาว Party นิ่งเป็นปรับ ขยับเป็นเปิด ณ พารากอนซีนีเพล็กซ์ ศูนย์การค้าสยามพารากอน เพื่อเปิดตัวโครงการใหม่ใน พ.ศ. 2562 อย่างเป็นทางการ ซึ่งภายในงานดังกล่าวก็ได้มีการเปิดตัวภาพยนตร์เรื่องนี้อย่างไม่เป็นทางการในชื่อ Friend Zone  และกำหนดวันฉายอย่างเป็นทางการคือวันที่ 14 กุมภาพันธ์ พ.ศ. 2562 โดยภาพยนตร์เรื่องดังกล่าวจะเป็นแนวโรแมนติก คอมเมดี้ ตามทางถนัดของชยนพ และจะกล่าวถึงเรื่องของ "เพื่อน" และ "เส้นแบ่งระหว่างความเป็นเพื่อนกับความเป็นมากกว่าเพื่อน" เป็นหลัก จนกระทั่งในวันที่ 10 มกราคม พ.ศ. 2562 ภาพยนตร์เรื่องนี้มีความคืบหน้าอีกครั้ง โดยจีดีเอชได้เริ่มประชาสัมพันธ์ถึงภาพยนตร์ดังกล่าว และได้ปล่อยใบปิดภาพยนตร์อย่างเป็นทางการ 1 ใบ พร้อมเผยชื่อภาพยนตร์อย่างเป็นทางการคือ ระวัง..สิ้นสุดทางเพื่อน ซึ่งชื่อภาพยนตร์ดังกล่าวเป็นการล้อมาจากประโยคเตือนการสิ้นสุดทางเลื่อนอัตโนมัติภายในท่าอากาศยานสุวรรณภูมิซึ่งก็คือ ระวัง สิ้นสุดทางเลื่อน โดยเปลี่ยนคำว่า "เลื่อน" เป็นคำว่า "เพื่อน" เพื่อให้สอดคล้องกับเนื้อหาภาพยนตร์แทน
ภาพยนตร์เรื่องนี้มีการจัดงานเปิดตัวอย่างเป็นทางการเมื่อวันที่ 16 มกราคม พ.ศ. 2562 ณ ควอเทียร์ แกลอรี่ ศูนย์การค้าเอ็มควอเทียร์ พร้อมเปิดตัวนักแสดงหลักอีกหนึ่งคนคือ เจสัน ยัง ซึ่งจะมารับบทสำคัญที่ส่งผลต่อเนื้อเรื่องของภาพยนตร์ด้วย
สิ่งสืบเนื่อง > Before Friend Zone

| Friend Zone ระวัง> .สิ้นสุดทางเพื่อน |
| --- | --- |
ใบปิดภาพยนตร์
กำกับ: ฐิติพงศ์ เกิดทองทวี
อำนวยการสร้าง: โชติรัตน์ วารีรัตนโรจน์
นักแสดงนำ: สุขพัฒน์ โล่ห์วัชรินทร์ อารักษ์ อมรศุภศิริ วสุ ปลื้มสกุลไทย ณัฐรัตน์ นพรัตยาภรณ์
กำกับภาพ: พสิษฐ์ ตันเดชานุรัฒน์
ตัดต่อ: อสมาภรณ์ สมัครพันธ์
ดนตรีประกอบ: เพื่อน ขับร้องโดย โพลีแคต (ต้นฉบับโดย พอง พอง)
บริษัทผู้สร้าง: เฮลโล ฟิล์มเมกเกอร์ iSM BANGKOK  
ผู้จัดจำหน่าย: จีดีเอช ห้าห้าเก้า
วันฉาย: 14 มีนาคม พ.ศ. 2562  (โรงภาพยนตร์) 21 มีนาคม พ.ศ. 2562  (ออนไลน์)
ความยาว: 7 นาที
ประเทศ:  ไทย
ภาษา: ไทย
Before Friend Zone เป็นภาพยนตร์สั้น กำกับโดย ฐิติพงศ์ เกิดทองทวี นำแสดงโดย สุขพัฒน์ โล่ห์วัชรินทร์ และ อารักษ์ อมรศุภศิริ ดำเนินเรื่องก่อนเหตุการณ์ในภาพยนตร์หลัก ว่าด้วยเรื่องราวของชายหนุ่มที่กำลังจะสารภาพรักเพื่อนชายอีกคนผ่านฮาร์ดดิสก์ โดยภาพยนตร์เรื่องดังกล่าวได้เข้าฉายในโรงภาพยนตร์ที่ร่วมรายการชั่วคราวตั้งแต่วันที่ 14 มีนาคม พ.ศ. 2562 และปล่อยลงสื่อออนไลน์ในวันที่ 21 เดือนและปีเดียวกัน
นักแสดงในเรื่อง ประกอบไปด้วย
สุขพัฒน์ โล่ห์วัชรินทร์ รับบท ส้วม
อารักษ์ อมรศุภศิริ รับบท เป้
วสุ ปลื้มสกุลไทย รับบท แป้ง
ณัฐรัตน์ นพรัตยาภรณ์ รับบท ไอซ์
แหล่งข้อมูลอื่น

Friend Zone ระวัง..สิ้นสุดทางเพื่อน ที่ เฟซบุ๊ก
ระวัง..สิ้นสุดทางเพื่อน (2019) ที่สยามโซน
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดแม่ฮ่องสอน กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดแม่ฮ่องสอน> พรรค | ผลการเลือกตั้งสมาชิกสภาผู้แทนราษฎร จังหวัดแม่ฮ่องสอน> พรรค | ผลการเลือกตั้งสมาชิกสภาผู้แทนราษฎร จังหวัดแม่ฮ่องสอน> ผู้สมัคร | ผลการเลือกตั้งสมาชิกสภาผู้แทนราษฎร จังหวัดแม่ฮ่องสอน> คะแนนเสียง | ผลการเลือกตั้งสมาชิกสภาผู้แทนราษฎร จังหวัดแม่ฮ่องสอน> % | ผลการเลือกตั้งสมาชิกสภาผู้แทนราษฎร จังหวัดแม่ฮ่องสอน> ± |
| --- | --- | --- | --- | --- | --- |
|  | ไม่สังกัดพรรค | นิกร จันทรวิโรจน์ (2) | 8,962 | 47.92 | – |
|  | ธรรมาธิปัตย์ (พ.ศ. 2498)   | ร้อยโท ชัยขรรค์ ชวนานนท์ (4) | 3,658 | 19.56 | – |
|  | เสรีมนังคศิลา   | เสมอ กัณฑาธัญ (6)* | 2,036 | 10.89 | – |
|  | ไม่สังกัดพรรค | ป่วน ชุมวงส์ (5) | 1,720 | 9.20 | – |
|  | ประชาธิปัตย์   | ประพิณ จันทประยูร (1) | 1,046 | 5.59 | – |
|  | ไม่สังกัดพรรค | สาวิตร สุวรรณประเสริฐ (3) | 676 | 3.61 | – |
|  | ไม่สังกัดพรรค | เรืออากาศโท สง่า ว่องชิงชัย (7) | 605 | 3.23 | – |
| ผลรวม | ผลรวม | ผลรวม | 18,703 | 100.00 | — |

| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ไม่สังกัดพรรค   รักษาที่นั่ง
ดูเพิ่ม

จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
มหาจุนทโพชฌังคสุตตปาฐะ

มหาจุนทโพชฌังคสุตตปาฐะ เป็นบทสวดหนึ่งในบทสวดว่าด้วยโพชฌงค์ 7 หรือธรรมที่เป็นองค์แห่งการตรัสรู้ หรือองค์ของผู้ตรัสรู้ มีเจ็ดอย่างคือ มีทั้งหมดรวม 3 บท ได้แก่ มหาจุนทโพชฌังคสุตตปาฐะ, มหากัสสปโพชฌังคสุตตปาฐะ และมหาโมคคัลลานโพชฌังคสุตตปาฐะ ทั้งหมดรวมอยู่ในภาณวารหรือหนังสือบทสวดมนต์หลวง
มหาจุนทโพชฌังคสุตตปาฐะนี้มีความแตกต่างจากปาฐะที่ว่าด้วยโพชฌงค์ 7 ทั้ง 2 บทก่อนหน้านี้ เนื่องจากทั้ง 2 บทก่อนหน้านี้คือ มหากัสสปโพชฌังคสุตตปาฐะ และมหาโมคคัลลานโพชฌังคสุตตปาฐะ เป็นการแสดงโพชฌงค์ 7 โดยองค์สมเด็จพระสัมมาสัมพุทธเจ้า แก่พระพุทธสาวกคือ พระมหากัสสปะ และพระมหาโมคคัลลานะตามลำดับ แต่มหาจุนทโพชฌังคสุตตปาฐะ เป็นปาฐะที่พระมหาจุนทะ หรือพระจุนทเถระได้พรรณนา เป็นการกล่าวตอบองค์สมเด็จพระสัมมาสัมพุทธเจ้า
ที่มา

มหาจุนทโพชฌังคสุตตปาฐะ นำมาจากพระสูตรในพระสุตตันตปิฎก สังยุตตนิกาย มหาวารวรรค ชื่อพระสูตรว่า คิลานสูตร (ที่ 3) ว่าด้วย "พระผู้มีพระภาคหายประชวรด้วยโพชฌงค์ 7" บ้างก็เรียกว่า "ตติยคิลานสูตร" หรือ "ตติยคิลานสุตฺตํ" หมายถึง คิลานสูตรที่ 3 ใน สังยุตตนิกาย มหาวารวรรค (เนื่องจากคิลานสูตรปรากฏอยู่หลายพระสูตรต่างที่มาและเหตุการณ์)
พระสูตรหรือปาฐะนี้มีความแตกต่างจากพระสูตรอื่น ๆ ที่ว่าด้วยการเยียวยา หรือคิลานะ และโพชฌงค์ 7 ที่พระพุทธองค์จะตรัสแก่พระสาวก เพราะเพราะสูตรนี้เป็นพระสูตรที่สมเด็จพระสัมมาสัมพุทธเจ้าทรงปรารภให้พระสาวกสาธยายแก่พระองค์ เมื่อครั้งที่พระองค์ทรงประชวร โดยขณะนั้นพระองค์ประทับอยู่ ณ วัดเวฬุวันมหาวิหาร อันเป็นกลันทกนิวาปสถาน (อันเป็นที่พระราชทานเหยื่อแก่กระแต) ใกล้พระนครราชคฤห์ ครั้งนั้นพระผู้มีพระภาคทรงประชวร ซึ่งสารัตถปกาสินี อรรถกถาสังยุตตนิกายระบุว่า "ความป่วยไข้ที่เกิดแต่ความเย็นอ่อน ๆ ซึ่งเกิดขึ้นด้วยการถูกต้องกับลมจากต้นไม้มีดอกเป็นพิษที่บ้านแล้ว ที่เชิงแห่งภูเขา"
ครานั้น พระมหาจุนทะเข้าไปเฝ้าพระผู้มีพระภาคถึงที่ประทับพระผู้มีพระภาคได้ตรัสกะท่านพระจุนทะ ให้ท่านแสดงโพชฌงค์แก่พระองค์ หลังจากที่ได้แสดงโพชฌงค์แล้ว พระผู้มีพระภาคจึงทรงหายจากประชวรนั้น เช่นเดียวกับที่พระมหากัสสปะ และพระมหาโมคคัลลานะ ได้สดับโพชฌงค์ แล้วหายจากอาการอาพาธเช่นกัน
บรรณานุกรม

พระไตรปิฎกฉบับฉัฏฐสังคายนา. สุตฺตปิฎก สํยุตฺตนิกาย มหาวคฺคปาฬิ โพชฺฌงฺคสํยุตฺตํ ตติยคิลานสุตฺตํ
พระไตรปิฎกฉบับมหามกุฏราชวิทยาลัย พระสุตตันตปิฎก สังยุตตนิกาย มหาวารวรรค ตติยคิลานสูตร เล่ม 5 ภาค 1
สารัตถปกาสินี อรรถกถาสังยุตตนิกาย ในพระไตรปิฎกฉบับมหามกุฏราชวิทยาลัย พระสุตตันตปิฎก สังยุตตนิกาย มหาวารวรรค
ครีเอเทีย อาร์ติสต์

"ปั่น" นักร้องเจ้าของเทปชุดแรกของครีเอเทีย
ครีเอเทีย อาร์ติสต์ เป็นบริษัทค่ายเพลงในอดีตของไทย ก่อตั้งขึ้นเมื่อช่วงปี พ.ศ. 2528 โดยเกิดจากแนวความคิดของ ชนินทร์ โปสาภิวัฒน์ ออร์กาไนเซอร์ชื่อดังที่คิดว่าต้องการให้ค่ายเพลงนี้เป็นที่รวบรวมเหล่าคนเบื้องหลังและคนเบื้องหน้าที่มีความสามารถเข้ามาไว้ด้วยกัน โดยมี อามีโก้ เป็นผู้จัดจำหน่าย
ครีเอเทีย อาร์ติสต์ มี ปั่น - ไพบูลย์เกียรติ เขียวแก้ว เป็นศิลปินเบอร์แรก หลังจากนั้นก็มีศิลปินตามมาอีกเช่น รวิวรรณ จินดา, เฉลียง, วงกะท้อน ซึ่งค่ายนี้ได้รวบรวม ครีเอทีฟ นักแต่งเพลง และ นักดนตรี ฝีมือดีไว้มากมาย เช่น จิระ มะลิกุล, ประภาส ชลศรานนท์, ธเนศ สุขวัฒน์, พนเทพ สุวรรณะบุณย์, อิทธิ พลางกูร เป็นต้น
ครีเอเทีย อาร์ติสต์ เกิดปัญหาขึ้นเมื่อชนินทร์ เจ้าของบริษัทเกิดอาการทางประสาทขึ้นเนื่องจากใช้สมองในการคิดมากเกินไป  จึงถูกส่งตัวไปรักษา ทำให้ภายในค่ายก้าวต่อไปไม่ได้ หลังจากนั้นไม่นานค่ายครีเอเทีย อาร์ติสต์ ก็ปิดตัวลง ส่วนลิขสิทธิ์เพลงทั้งหมดของค่าย ได้ยกให้ บริษัท อามีโก้ เป็นผู้ถือสิขสิทธิ์ต่อไป ซึ่งในเวลาต่อมา หลังจากที่ชนินทร์รักษาอาการป่วยจนหายเป็นปกติ ก็ได้ย้ายเข้ามาทำงานกับจีเอ็มเอ็ม แกรมมี่ จนถึงปัจจุบัน พร้อมกับเปิดบริษัทของตัวเองขึ้นมาใหม่ นั่นคือ บริษัท นินจา รีเทินส์ คอมมูนิเคชั่น จำกัด นอกจากนี้ ชนินทร์ยังได้รับเชิญให้แสดงภาพยนตร์ The Possible..เก๋า เก๋า เมื่อปี พ.ศ. 2549
"อุ้ย" นักร้องหญิงคนแรกของค่าย
วง "กะท้อน"
รายชื่อศิลปินและอัลบั้ม

ปั่น (ไพบูลย์เกียรติ เขียวแก้ว) ชุด ปั่น, ปั่น ปั่น, ปั่น ปั่น ปั่น
เฉลียง ชุด อื่นๆ อีกมากมาย
รวิวรรณ จินดา ชุด รุ้งอ้วน, เพราะเราเข้าใจ
กะท้อน ชุด สาวรำวง, ลูกสาวชาวนา, ญี่ปุ่น ยุ่นปี่, กะท้อนเลือดบวก (3 ชุดแรก มี ระพินทร์ พุฒิชาติ เข้าร่วมวงก่อนจะแยกไปตั้งวงซูซู)
ปานศักดิ์ รังสิพราหมณกุล ชุด ไปเป็นชาวเกาะ
วงดิน ชุด ลูกโดด
ปวีณา ชารีฟสกุล ชุด นัดกันแล้ว, นี่แหละตัวฉัน
3 หน่อ (ทัชพงษ์, ธันวา, ชยันต์) เพลง รัก เก่า เก่า
พิมพิไล ชมภู ชุด จักสิเป็นจังได๋
วงขนม ชุด ตาวิเศษตะลุยเมืองมอมแมม
นิดา โสภาพร ชุด แปดแสนนะ
สุรสิทธิ์ แสงอรุณ ชุด ภาพรักในอดีต
ชรัส เฟื่องอารมย์ ชุด เหงา เหงา ก็เอามาฝาก
ซิสเต็ม โฟร์ ชุด นา นา นา
หงา คาราวาน ชุด หมายเหตุจากเมืองจีน
จิ้น กรรมาชน ชุด เพื่อมาตุภูมิ
รวมศิลปิน ปั่น-อุ้ย-ปานศักดิ์ ชุด ด้วยรัก...จากใจครีเอเทีย
รวมเพลง กรวิก
พิพิธภัณฑ์ไดโนเสาร์ภูเวียง

| --- | --- |
Phu Wiang Dinosaur Museum

ก่อตั้ง: พ.ศ. 2544
ที่ตั้ง: อำเภอเวียงเก่า จังหวัดขอนแก่น
พิกัดภูมิศาสตร์: 16°40′42″N 102°21′13″E﻿ / ﻿16.67833°N 102.35361°E﻿ / 16.67833; 102.35361
ศูนย์ศึกษาวิจัยและพิพิธภัณฑ์ไดโนเสาร์ ชื่อเดิม พิพิธภัณฑ์ไดโนเสาร์ภูเวียง (อังกฤษ: Phu Wiang Dinosaur Museum) เป็นพิพิธภัณฑ์ธรณีวิทยาแห่งหนึ่ง โดยเน้นที่การจัดแสดงเรื่องราวของซากดึกดำบรรพ์ สังกัดกรมทรัพยากรธรณี กระทรวงทรัพยากรธรรมชาติและสิ่งแวดล้อม ตั้งอยู่บนพื้นที่สาธารณประโยชน์โคกสนามบินเนื้อที่ 100 ไร่ ในเขตพื้นที่ตำบลในเมือง อำเภอเวียงเก่า จังหวัดขอนแก่น ก่อสร้างด้วยเงินงบประมาณจากการท่องเที่ยวแห่งประเทศไทย และอยู่ในความกำกับดูแลของกรมทรัพยากรธรณี เริ่มเปิดให้บริการนักท่องเที่ยวตั้งแต่ปี พ.ศ. 2544 เปิดให้บริการเวลา 09.30 - 16.30 น. วันอังคาร - วันอาทิตย์ โดยปิดบริการทุกวันจันทร์
การค้นพบไดโนเสาร์เป็นครั้งแรกของไทย

สืบเนื่องจากในปี พ.ศ. 2513 หน่วยสำรวจธรณีวิทยาจากสหรัฐอเมริกา ได้เข้าไปสำรวจแหล่งแร่ในพื้นที่เทือกเขาภูเวียง จังหวัดขอนแก่น และได้พบแร่ยูเรเนียมชนิดคอฟฟินไนต์เกิดร่วมกับแร่ทองแดงชนิดอะซูไรต์และมาลาไคต์ ทำให้ต่อมาองค์การความร่วมมือระหว่างประเทศด้านพลังงานปรมาณูเข้าไปสำรวจเพิ่มเติมด้วย ระหว่างปี พ.ศ. 2518 ตลอดจน 2523 กรมทรัพยากรธรณีได้เข้าไปทำการเจาะสำรวจในรายละเอียด ในปี พ.ศ. 2519 นายสุธรรม แย้มนิยม นักธรณีวิทยา ได้ค้นพบซากดึกดำบรรพ์เศษกระดูกไดโนเสาร์บริเวณพื้นลำห้วยประตูตีหมา และต่อมาวินิจฉัยได้ว่าเป็นเศษส่วนปลายของกระดูกขาหลังท่อนบนด้านซ้ายของไดโนเสาร์ซอริสเชียในกลุ่มซอโรพอด (ไดโนเสาร์กินพืชขนาดใหญ่มี 4 ขา คอยาว หางยาว) โดยถือได้ว่าเป็นการค้นพบหลักฐานไดโนเสาร์เป็นครั้งแรกของไทยที่นำไปสู่การสำรวจและวิจัยอย่างจริงจังจนถึงปัจจุบัน
การสำรวจและวิจัย

นับจากการค้นพบกระดูกไดโนเสาร์เป็นครั้งแรกเมื่อปี พ.ศ. 2519 กรมทรัพยากรธรณี โดยโครงการความร่วมมือด้านบรรพชีวินวิทยา ไทย-ฝรั่งเศส ได้ทำการสำรวจไดโนเสาร์บนเทือกเขาภูเวียงอย่างต่อเนื่อง มีการค้นพบกระดูก ฟัน และรอยตีนไดโนเสาร์จำนวนมาก โดยส่วนใหญ่พบอยู่ในหินทรายหมวดหินเสาขัวยุคครีเทเชียสตอนต้น (ประมาณ 130 ล้านปีมาแล้ว) มีทั้งไดโนเสาร์ซอโรพอดและเทอร์โรพอด หลากหลายสายพันธุ์ และมีขนาดตั้งแต่ตัวเท่าแม่ไก่ ไปจนถึงมีลำตัวยาวจากหัวจรดหางมากกว่า 15 เมตร นับเป็นการค้นพบที่สำคัญ ทำให้คนไทยมีความตื่นตัวเดินทางไปเยี่ยมชมแหล่งไดโนเสาร์ที่เทือกเขาภูเวียงอย่างต่อเนื่อง และรวมถึงการเสด็จพระราชดำเนินทอดพระเนตรหลุมขุดค้นที่ 2 ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 3 พฤศจิกายน 2532 และได้เสด็จพระราชดำเนินพาคณะกรรมการรางวัลสมเด็จเจ้าฟ้ามหิดล มูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ ทอดพระเนตรพิพิธภัณฑ์ไดโนเสาร์ภูเวียง เมื่อวันที่ 25 ตุลาคม 2551
การพัฒนาแหล่งไดโนเสาร์ภูเวียง

นับตั้งแต่ที่มีการประกาศก่อตั้งอุทยานแห่งชาติภูเวียง ในปี พ.ศ. 2534 นั้น จังหวัดขอนแก่น อำเภอภูเวียง การท่องเที่ยวแห่งประเทศไทย กรมทรัพยากรธรณี และหน่วยงานของรัฐหลายภาคส่วน ได้เล็งเห็นความสำคัญของแหล่งขุดค้นไดโนเสาร์ในอุทยานแห่งชาติภูเวียง การท่องเที่ยวแห่งประเทศไทยได้จัดสรรงบประมาณในการพัฒนาหลุมขุดค้นไดโนเสาร์ทั้งหมด 4 หลุม ประกอบด้วย หลุมที่ 1 หลุมที่ 2 หลุมที่ 3 และหลุมที่ 9 โดยการสร้างอาคารคลุมหลุมเพื่อป้องกันความเสียหายที่จะเกิดกับกระดูกไดโนเสาร์ และยังก่อสร้างทางเดินเท้าเชื่อมต่อระหว่างหลุม ซึ่งนอกจากจะเป็นแหล่งท่องเที่ยวทางธรณีวิทยาแล้ว ยังเป็นแหล่งเดินชมธรรมชาติในพื้นที่อุทยานแห่งชาติภูเวียงอีกด้วย อ่านข้อมูลเพิ่มเติมที่ แหล่งขุดค้นไดโนเสาร์ในอุทยานแห่งชาติภูเวียง
กำเนิดพิพิธภัณฑ์ไดโนเสาร์ภูเวียง

การค้นพบแหล่งไดโนเสาร์บนเทือกเขาภูเวียง ถือเป็นการค้นพบที่สร้างชื่อเสียงให้กับเทือกเขาภูเวียงเป็นอย่างมาก โดยเฉพาะอย่างยิ่งไดโนเสาร์ซอโรพอดสกุลและชนิดใหม่จากภูเวียงที่ชื่อว่า ภูเวียงโกซอรัส สิรินธรนี ที่ใช่ชื่อภูเวียงเป็นชื่อสกุล และใช้นามาภิไธย ส.ธ. ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นชื่อชนิดนั้น ยิ่งทำให้ผู้คนทั้งชาวไทยและชาวต่างประเทศกล่าวขวัญกันอย่างกว้างขวาง ทำให้หน่วยงานภาครัฐหลายหน่วยงานมีความเห็นว่าสมควรก่อสร้างพิพิธภัณฑ์ไดโนเสาร์ภูเวียงขึ้น และได้เลือกพื้นที่สาธารณประโยชน์โคกสนามบินเนื้อที่ 100 ไร่เป็นสถานที่ก่อสร้าง โดยการท่องเที่ยวแห่งประเทศไทยได้จัดสรรงบประมาณในการก่อสร้างในส่วนอาคารพิพิธภัณฑ์ทั้งด้วยเนื้อที่ใช้สอย 5,500 ตารางเมตร กรมทรัพยากรธรณีได้รับมอบหมายให้เป็นผู้กำกับดูแล โดยได้ทำการจัดนิทรรศการถาวร และเปิดให้บริการนักท่องเที่ยวในปี พ.ศ. 2544